**Obaveštenje Agencije za šume Kosova**

Na osnovu člana 12. Zakona o izmeni i dopuni Zakona o šumama Kosova br.2003/3 i člana 2. tačka 2. Administrativnog upustva br.07/2010, obaveštavamo Vas da je rok za prijem zahteva za seču u privatnim šumama do 31.03.2022. godine. Nakon ovog datuma zahtevi se neće primati. Zahtevi se jedino mogu primati i nakon ovog datuma ako se radi o vanrednim slučajevima (posebno obrazloženje).

Kriterijumi i dokumenti koji se moraju ispuniti za prijavljivanje i dobijanje dozvole za doznaku - seču stabala u privatnim šumama, ako je korišćenje dozvoljeno na navedenoj parceli, su:

* Zahtev za prijavljivanje;
* Kopija identifikacionog dokumenta (lične karte);
* Posedovni list (ne stariji od 6 meseci);
* Kopija plana sa koordinatama za parcelu od tačke do tačke (najmanje 4 tačaka).

Koordinate moraju biti originalne i izdate od strane Kancelarije za katastar, a ne ispisane ručno.

U slučaju da zahtev za seču podnosi lice koje nije vlasnik parcele potrebno je dostavljanje dodatnih dokumenata i to:

* izvod rođenih podnosioca zahteva i vlasnika;
* ovlašćenje notara za korišćenje parcele (podnosilac zahteva)
* ako je navedena parcela podeljena na nekoliko parcela (deo imovine npr. 1/2 ili 1/3, itd.) u tom slučaju je potrebna saglasnost svih suvlasnika za korišćenje navedene parcele.

**Napomena**:

*Zahteva se od opštinskog odeljenja - Sektora za šumarstvo da ne prima predmete - zahteve za doznaku stabala u privatnim šumama sve dok se ne ispune svi potrebni (gore navedeni) kriterijumi.*

*Zamolili bismo Vas da primnjene zahteve tokom meseca januara 2022. godine dostavite na početku februara i tako redom sve do kraja marta 2022. godine kako bi stručno-tehničko osoblje Regionalnog koordinacionog odeljenja (RKO) u Prištini što pre krenulo sa razmatranjem zahteva.*

*Zamolili bismo Vas da istorijat korišćenja parcele od 2012.-2021. godine obuhvatite zahtevom.*